CELEX: 32008R0403
Language: mt
Date: 2008-05-06 00:00:00
Title: Regolament tal-Kummissjoni (KE) Nru 403/2008 tas- 6 ta’ Mejju 2008 li jiffissa proviżorjament obbligi ta' konsenja għal zokkor tal-kannamiela li għandu jiġi impurtat taħt il-Protokoll ACP u l-Ftehim ma' l-Indja għall-perjodu ta' konsenja 2008/2009

7.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 120/6
            
         REGOLAMENT TAL-KUMMISSJONI (KE) Nru 403/2008
   tas-6 ta’ Mejju 2008
   li jiffissa proviżorjament obbligi ta' konsenja għal zokkor tal-kannamiela li għandu jiġi impurtat taħt il-Protokoll ACP u l-Ftehim ma' l-Indja għall-perjodu ta' konsenja 2008/2009
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta' l-20 ta’ Frar 2006 dwar l-organizzazzjoni komuni tas-swieq fis-settur taz-zokkor (1), u partikolarment l-Artikolu 31(3) tiegħu,
   Billi:
   
               (1)
            
            
               L-Artikolu 12 tar-Regolament tal-Kummissjoni (KE) Nru 950/2006 tat-28 ta' Ġunju 2006 li jistabbilixxi regoli dettaljati għall-applikazzjoni matul is-snin tas-suq 2006/2007, 2007/2008, 2008/2009 għall-importazzjoni u r-raffinament tal-prodotti taz-zokkor skond ċerti kwoti tariffarji u ftehimiet preferenzjali (2), jipprevedi regoli dettaljati li jiffissaw obbligi ta' konsenja mingħajr dazju għall-prodotti li jaqgħu fi ħdan il-kodiċi NM 1701, espressi f'ammont ekwivalenti ta' zokkor abjad, għall-importazzjonijiet fil-pajjiżi li huma firmatarji tal-Protokoll ACP u l-Ftehim ma' l-Indja.
            
         
               (2)
            
            
               L-applikazzjoni ta' l-Artikoli 3 u 7 tal-Protokoll ACP, l-Artikoli 3 u 7 tal-Ftehim ma' l-Indja u l-Artikolu 12(3) u l-Artikoli 14 u 15 tar-Regolament (KE) Nru 950/2006 wassal biex il-Kummissjoni tikkalkula l-obbligi ta' konsenja għal kull pajjiż esportatur għall-perjodu ta' konsenja 2008/2009, fuq bażi ta' l-informazzjoni li hija disponibbli attwalment.
            
         
               (3)
            
            
               Għalhekk huwa meħtieġ li jiġu ddeterminati proviżorjament l-obbligi ta' konsenja għall-perjodu 2008/2009 skond il-punt (a) ta' l-Artikolu 12(2) tar-Regolament (KE) Nru 950/2006.
            
         
               (4)
            
            
               Il-miżuri stipulati f’dan ir-Regolament huma f’konformità ma’ l-opinjoni tal-Kumitat ta' Ġestjoni għaz-Zokkor,
            
         ADOTTAT DAN IR-REGOLAMENT:
   Artikolu 1
   L-obbligi ta' konsenja għall-importazzjonijiet li joriġinaw fil-pajjiżi li huma firmatarji tal-Protokoll ACP u tal-Ftehim ma' l-Indja rigward il-prodotti li jaqgħu fi ħdan il-kodiċi NM 1701, espressi f'ammont ekwivalenti ta' zokkor abjad, fil-perjodu ta' konsenja 2008/2009 għal kull pajjiż esportatur ikkonċernat, huma determinati proviżorjament kif stipulat fl-Anness.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta’ Mejju 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 58, 28.2.2006, p. 1. Regolament kif emendat l-aħħar bir-Regolament (KE) Nru 1260/2007 (ĠU L 283, 27.10.2007, p. 1).
   
      (2)  ĠU L 178, 1.7.2006, p.1. Ir-Regolament kif emendat l-aħħar bir-Regolament (KE) Nru 371/2007 (ĠU L 92, 3.4.2007, p. 6).
   
      ANNESS
      Obbligi ta' konsenja għall-importazzjonijiet ta' zokkor preferenzjali, espressi f'ammonti ekwivalenti ta' zokkor abjad li joriġinaw minn pajjiżi li huma firmatarji tal-Protokoll ACP u tal-Ftehim ma' l-Indja għall-perjodu ta' konsenja 2008/2009
      
                  Protokoll ACP/Ftehim ma' l-Indja pajjiż firmatarju
               
               
                  Obbligi ta' konsenja 2008/2009
               
            
                  Il-Barbados
               
               
                  32 097,40 
               
            
                  Il-Beliże
               
               
                  46 680,10 
               
            
                  Il-Kongo
               
               
                  10 186,10 
               
            
                  Il-Fiġi
               
               
                  165 348,30 
               
            
                  Il-Gujana
               
               
                  165 131,40 
               
            
                  L-Indja
               
               
                  10 000,00 
               
            
                  Il-Kosta ta' l-Avorju
               
               
                  10 186,10 
               
            
                  Il-Ġamajka
               
               
                  122 234,30 
               
            
                  Il-Kenja
               
               
                  5 000,00 
               
            
                  Il-Madagaskar
               
               
                  10 760,00 
               
            
                  Il-Malawi
               
               
                  20 824,40 
               
            
                  Il-Mawrizju
               
               
                  491 030,50 
               
            
                  Il-Możambik
               
               
                  6 000,00 
               
            
                  St Kitts u Nevis
               
               
                  0,00 
               
            
                  Is-Surinam
               
               
                  0,00 
               
            
                  Is-Sważiland
               
               
                  117 844,50 
               
            
                  It-Tanzanija
               
               
                  10 186,10 
               
            
                  Trinidad u Tobago
               
               
                  43 751,00 
               
            
                  L-Uganda
               
               
                  0,00 
               
            
                  Iż-Żambja
               
               
                  7 215,00 
               
            
                  Iż-Żimbabwe
               
               
                  30 224,80 
               
            
                  Total
               
               
                  1 304 700,00